ઇન્ટરનેશનલ ડેસ્કઃ વડાપ્રધાન નરેન્દ્ર મોદી ચીનમાં બે દિવસની ઇન્ફોર્મલ સમિટ પર છે. આ સમિટને લઇને સંબંધો મજબૂત થવા ઉપરાંત અન્ય મુદ્દાઓનો ઉકેલ નિકળવાની આશા છે. બંને દેશોના સુધરતા સંબંધોની વચ્ચે ઇતિહાસનો એક કિસ્સો પણ યાદ કરવા લાયક છે. આ એ પ્રસંગ હતો, જ્યારે દેશના પહેલાં વડાપ્રધાન જવાહરલાલ નહેરુએ દિલ્હીમાં એક સમિટનું આયોજન કર્યુ હતું. તે સમયે ચીનની પાસે તેમના પીએમ માટે એરક્રાફ્ટ નહતું અને નહેરુએ ફ્લાઇટ મોકલાવીને તેઓને બોલાવ્યા હતા.